钦定古今图书集成/明伦汇编/闺媛典/第082卷 > 郭琛妻荆氏
## 钦定古今图书集成/明伦汇编/闺媛典/第082卷 > 郭琛妻荆氏

按《平阳府志》：“荆氏，猗氏县郭琛妻。六岁丧父，长于母。
琛家贫，氏勤操作，甘麄粝不厌。琛善病，氏朝夕侍汤
药，经年无倦色。产一子不育。琛病笃，顾谓氏曰：‘汝年
少无子，守节非易，善自为计’。氏恚曰：‘我家世《诗》《礼》，母
为节妇，岂容有再嫁女乎？君设不幸，当从死地下’。遂
归，与母诀曰：‘母十馀年辛苦，抚女成长，不得终事母’”，
母善自爱，母曰：“是真我女也。”氏乃尽出其衣饰，为琛
偿宿贷，又分馀物遗夫之女。兄弟遂以醋和毒药饮
之，昏仆地。家人急救，良久复苏。琛既绝，氏抚尸号恸，
及夕乃死，年十八。